stanford-oval/wikipedia huggingface dataset:
חיים טייטלבאום
תפקידים באקדמיה

טייטלבאום כיהן במספר תפקידי מפתח באקדמיה. בשנת 1999 מונה לראש המחלקה לפיזיקה באוניברסיטת בר-אילן, וכיהן בתפקיד זה במשך ארבע שנים, עד שנת 2003. בתקופה זו פעל לגידול משמעותי של מספר הסטודנטים לכל התארים במחלקה, עדכון תוכניות הלימודים, שדרוג מעבדות ההוראה, הגדלת סכומי המלגות והפרסים, ומיסוד עבודתן של ועדות מחלקתיות. כמו כן גויסו מספר חברי סגל חדשים, למרות תחילתו של עידן הקיצוצים ב"עשור האבוד" של ההשכלה הגבוהה.
בשנים 2003 עד 2006 כיהן כיו"ר ועדת המשמעת האוניברסיטאית לסטודנטים. בתפקידו זה קידם את המודעות למשמעת ולטוהר הבחינות באוניברסיטה.
בשנת 2007 מונה לסגן הרקטור, כסגנו של הרקטור יוסף מניס, וכיהן בתפקיד זה כשלוש וחצי שנים, עד שנת 2010. פעל לעיצוב תחומי הפעילות של לשכת סגן הרקטור, הקים את המרכז לקידום ההוראה, את היחידה להערכת איכות תוכניות הלימודים, מיסד את מפעל "המרצה המצטיין" ויסד את תוכנית הדגל לתלמידים מצטיינים - "הנבחרים". כיו"ר הוועדה לקבלת תלמידים פעל לייעול ועידוד הרישום והקבלה לאוניברסיטה, וכממונה על ועדת ההוראה הוביל את פרויקט הסילבוסים הכלל-אוניברסיטאי.
בשנת 2010 נבחר לרקטור ה-16 של אוניברסיטת בר-אילן. בתפקידו כרקטור הוביל תנופת צמיחה בדגש על קליטה וקידום של חברי סגל אקדמי בכיר, המהווים את מנוע הצמיחה הראשי של האוניברסיטה. בארבע שנות כהונתו נקלטו למעלה מ-200 חברי סגל חדשים, שהם תוספת נטו של למעלה מ-100 חברי סגל, הצמיחה הגדולה ביותר באוניברסיטאות בישראל. ביצע רפורמות רבות במינהל האקדמי. בשנת 2014 נבחרה מרים פאוסט לתפקיד הרקטור הבא.
מחוץ לאוניברסיטה כיהן פרופ' טייטלבאום כחבר המועצה להשכלה גבוהה (2022-2016), ובמסגרת זו עמד בראש ועדת המשנה להערכת איכות והבטחתה ובראש פורום יושבי ראש הוועדות העליונות למינוי פרופסורים. כיהן גם כחבר המועצה להשכלה גבוהה (יהודה ושומרון), בוועדות מקצועיות וגופים ציבוריים, בוועדות שיפוט ופרסים, ובמספר ועדים מנהלים ודירקטוריונים.  כיהן כחבר בוועד המנהל של המרכז ארצי לבחינות ולהערכה  (מאל"ו), וכן כחבר ובהמשך יו"ר הוועד המנהל של מחב"א (מרכז החישובים הבינאוניברסיטאי) (2020-2016). כמו כן היה פעיל במספר גופים למען מערך המילואים.
חוילה

ערך זה עוסק בצאצא של נח. אם התכוונתם לוילה (מבנה), ראו .
במקרא, חֲוִילָה הוא שמם של שניים מצאצאיו של נח. האחד הוא נכדו של חם מבניו של כוש, והשני הוא צאצאו של שם (חוילה בן יקטן בן ארפכשד). על שמם של שני צאצאי נח אלה נקראת "ארץ החוילה".
מיקום גאוגרפי > חוילה החמית

חוילה זו מוזכרת כך: ”שֵׁם הָאֶחָד, פִּישׁוֹן--הוּא הַסֹּבֵב, אֵת כָּל-אֶרֶץ הַחֲוִילָה, אֲשֶׁר-שָׁם, הַזָּהָב” ולאחר מכן כאחד מבניו של כוש: ”וּבְנֵי כוּשׁ--סְבָא וַחֲוִילָה, וְסַבְתָּה וְרַעְמָה וְסַבְתְּכָא; וּבְנֵי רַעְמָה, שְׁבָא וּדְדָן”, וכן מזוהה עם אלדד הדני כמקום ישבתם של יהודי חוילה. חוקרים חלוקים בדעתם היכן זו ממוקמת, סברה אחת ממקמת אותה באזור מזרח סודאן וצפון-מערב אתיופיה על הנילוס הכחול שאותו מזהים עם הפישון, כלומר מזהים אותה עם ארץ כיאנאום המוזכרת בכתבים האקסומים כמקום של אוצרות רבים, כך שלמעשה ארץ זו שוכנת דרומית-מזרחית לממלכת כוש. סברה נוספת ממקמת אותה באזור חבש עצמו בצפון אתיופיה ואריתריאה וזאת על סמך זיהויו של הפישון עם נהר העטברה-תכזה.
הערות שוליים

↑  בראשית, פרק ב', פסוק י"א
↑  בראשית, פרק י', פסוק ז'
↑  Periplus of the Erythraean Sea, Chap.4
↑  Encyclopaedia Judaica, vol. 8, p. 470
| צאצאי נח לפי ספר בראשית |
| --- | --- | --- |
| שם ובניו | עילם • אשור • ארפכשד • לוד • ארם • עוץ • חול • גתר • מש • שלח |  |
| חם ובניו | כוש • מצרים • פוט • כנען • סבא • חוילה • סבתה • רעמה • סבתכא • נמרוד • לודים • ענמים • להבים • נפתוחים • פתרוסים • כסלוחים • יבוסי • אמורי • גרגשי • חיוי • ערקי • סיני • ארוודי • צמרי • חמתי |  |
| יפת ובניו | גומר • מגוג • תירס • יוון • תובל • משך • מדי • ריפת • אשכנז • תוגרמה • אלישה • תרשיש • כתים • דדנים |  |
ערך זה הוא קצרמרבנושא תנ"ך. אתם מוזמנים לתרום לוויקיפדיה ו.
חופשי ומאושר (שיר)

| --- | --- |
 סינגל בביצוע אילן ואילנית
 מתוך האלבום שוב אתכם
 יצא לאור:  מרס 1971
 שפה:  עברית
 אורך:  3:21
 חברת תקליטים:  התקליט חיפה
 כתיבה:  דודו ברק
 לחן:  בעז שרעבי
 עיבוד:  נורית הירש
חופשי ומאושר הוא שיר שנכתב על ידי דודו ברק, הולחן על ידי בעז שרעבי ועובד על ידי נורית הירש. הוא הוקלט כסינגל על ידי הצמד המוזיקלי הישראלי אילן ואילנית. את השיר הוציאה לאור בשנת 1971 חברת התקליטים "התקליט חיפה", והוא נכלל כרצועה השתים עשרה והאחרונה באלבום האולפן החמישי של הצמד, "שוב אתכם".
על השיר

"חופשי ומאושר" מבטא את רצונות בני האנוש לאלוהים. בבית הראשון הם מבקשים לתת לנפש לבעור, לראות את השמיים והשמש החמה מהנשמה ולהיות חופשיים ומאושרים. בבית השני מתקבלת ההכרה שכל דבר בעולם הוא יפה, גם בימים וגם בלילות. בבית השלישי בני האדם נושאים תפילה אחרונה בבקשה שאלוהים יזכור את תפילתם גם מחר.
הגרסה המקורית

ההקלטה הראשונה של השיר הופצה לראשונה באופן מסחרי בשנת 1971 על ידי הצמד אילן ואילנית. הוא נכלל באלבומו "שוב אתכם", שכלל להיטים נוספים, דוגמת "ושוב אתכם" ו"רינגולי". ב־22 במרץ 1971 נכנס לראשונה למצעד הפזמונים השבועי של קול ישראל במקום ה־15. ב־3 במאי עלה למקום הראשון – שם שהה שבועיים רצופים. ב־7 ביוני, לאחר אחד־עשר שבועות צעידה רצופה, יצא מהמצעד השבועי. במצעד הפזמונים העברי השנתי ה'תשל"א דורג השיר במקום החמישי. ב־21 במרץ נכנס "חופשי ומאושר" למצעד הפזמונים השבועי של גלי צה"ל. הוא עלה למקום הראשון ב־2 במאי, שם שהה במשך שבוע אחד. לבסוף, ב־6 ביוני יצא מהדירוג השבועי לאחר אחד-עשר שבועות רצופים. במצעד השנתי של התחנה דורג במקום העשירי.
גרסאות כיסוי

| --- | --- |

 סינגל בביצוע היי פייב
 מתוך האלבום האחרון
 יצא לאור:  1999
 שפה:  עברית
 חברת תקליטים:  הד ארצי
 כתיבה:  דודו ברק 
 לחן:  בעז שרעבי 
 עיבוד:  שי להב, עובד אפרת, אוהד דקל
 
בשנת 1999 פורסם הסינגל הראשון מתוך אלבום האולפן החמישי של להקת היי פייב, "האחרון". לגרסה המקורית של השיר התווסף עיבוד חדש של שי להב, עובד אפרת ואוהד דקל. ב־31 בינואר 1999 נכנס לראשונה למצעד הפזמונים השבועי של רשת ג' במקום ה־13. ב־14 בפברואר עלה למקום ה־11 – המיקום הגבוה ביותר אליו הגיע. ב־21 במרץ, לאחר שבעה שבועות צעידה רצופה, יצא מהמצעד השבועי. במצעד הפזמונים העברי השנתי ה'תשנ"ט דורג במקום ה־23.
במרוצת השנים הוקלטו גרסאות כיסוי רבות, כשהמוכרות ביניהן הופצו על ידי שלומי שבת, הראל מויאל, בעז שרעבי ודקלון. ב־1972 הוציא בעז שרעבי בגרמניה את "(Just for Today) Frei will Ich sein", גרסה של השיר בגרמנית.
הערות שוליים

↑  מילות השיר "חופשי ומאושר", באתר שירונט
↑  המצעד השבועי של קול ישראל מתאריך 22 במרץ 1971, פזמונט
↑  המצעד השבועי של קול ישראל מתאריך 3 במאי 1971. פזמונט
↑  המצעד השבועי של קול ישראל מתאריך 10 במאי 1971. פזמונט
↑  המצעד השבועי של קול ישראל מתאריך 7 ביוני 1971., פזמונט
↑  מצעד השנתי תשל"א (1971), פזמונט
↑  המצעד השבועי של גלי צה"ל, 21 במרץ 1971. פזמונט
↑  המצעד השבועי של גלי צה"ל, 2 במאי 1971. פזמונט
↑  המצעד השבועי של גלי צה"ל,6 ביוני 1971. פזמונט
↑  המצעד השנתי של גלי צה"ל לשנת תשל"א. פזמונט
↑  המצעד השבועי של רשת ג' מתאריך 31 בינואר 1999. פזמונט
↑  המצעד השבועי של רשת ג' מתאריך 14 בפברואר 1999. פזמונט
↑  המצעד השבועי של רשת ג' מתאריך 21 במרץ 1999. פזמונט
↑  מצעד השנתי תשנ"ט (1999), פזמונט
↑  בעז שרעבי – אני רוצה להיות חופשי (1972), באתר סטריאו ומונו
| אילן ואילנית |
| --- | --- | --- |
אילן • אילנית
| אלבומי אולפן | אילן ואילנית (1967) • סביב לעולם • יחד לתמיד • אילן ואילנית (1970) • שוב אתכם • Folksongs Der Welt • ישראל שלי חוגגת |  |
| מיני-אלבומים | 4 שירים חדשים להנאתכם • בשנה הבאה • בוא ונשתגע בחולות |  |
| אלבומי אוסף | Songs from Israel • כמו פעם |  |
| סינגלים עבריים | "בעקבותייך" • "כבר אחרי חצות" • "נומה נומה" • "יחד לתמיד" • "סיגליות" • "מעבר להרים" • "בשנה הבאה" • "חמסין בגן חיות" • "עכשיו עכשיו" • "בין שני לבבות" • "רינגולי" • "ושוב אתכם" • "חופשי ומאושר" • "יחזקאל" • "ישראל שלי חוגגת" • "אדון אבוקדו וגברת אבוקדה" • "למה למה" • "דברים שאמרנו" • "גוליבר" |  |
| סינגלים לועזיים | "Sweet Malaika" • "Bang Bang" |  |
וסלי מת'יוז

| --- | --- |

מת'יוז, 2017
 לידה:  14 באוקטובר 1986 (בן 37) סן אנטוניו שבטקסס
 עמדה:  קלע, סמול פורוורד
 גובה:  1.96 מטר
 מספר:  32
 מכללה:  אוניברסיטת מרקט (2005–2009)
 דראפט:  לא נבחר, 2009
 קבוצות כשחקן
 2010–2009   2010–2015   2015–2019   2019   2019   2019–2020   2020–2021   2021–2023 2023–:  יוטה ג'אז   פורטלנד טרייל בלייזרס   דאלאס מאבריקס   ניו יורק ניקס   אינדיאנה פייסרס   מילווקי באקס   לוס אנג'לס לייקרס   מילווקי באקס אטלנטה הוקס
וסלי מת'יוז הבן (באנגלית: .Wesley Matthews Jr; נולד ב-14 באוקטובר 1986) הוא כדורסלן אמריקאי, המשחק בעמדות הקלע והסמול פורוורד באטלנטה הוקס.
ראשית חייו וקריירת מכללות

מת'יוז נולד בסן אנטוניו שבטקסס, לזוג הורים ספורטאים - אימו, פאם מור, הייתה כדורסלנית ואצנית מקצועית, ואביו, וס מת'יוז, הוא שחקן עבר ב-NBA שזכה בשתי אליפויות NBA כשחקן לוס אנג'לס לייקרס (1987 ו-1988).
לאחר שזכה בתואר 'שחקן התיכונים המצטיין של ויסקונסין' לשנת 2005, בחר מת'יוז להמשיך את לימודיו באוניברסיטת מרקט, למרות הלחץ שהופעל עליו ללמוד באוניברסיטת ויסקונסין–מדיסון, כפי שעשה אביו. מת'יוז היווה חלק מ'שלושת האמיגוס' ('Three Amigos') בהרכב הפותח של הקבוצה, ביחד עם שני גארדים נוספים - דומיניק ג'יימס וג'רל מקניל. 'שלושת האמיגוס' הגיעו לאוניברסיטת מרקט באותה שנה והרכיבו את הקו האחורי של הקבוצה במשך ארבע עונות רצופות, עד סיום לימודיהם בשנת 2009. הסטטיסטיקה של מת'יוז הלכה והשתפרה במהלך שנותיו במכללה, כשבעונתו האחרונה הוא רשם ממוצעים של 18.3 נקודות, 5.7 ריבאונדים ו-2.5 אסיסטים למשחק.
קריירה ב-NBA > יוטה ג'אז

מת'יוז העמיד עצמו לבחירה בדראפט ה-NBA 2009, אך לא נבחר על ידי אף קבוצה. לאחר שהרשים בליגת הקיץ במדי יוטה ג'אז וסקרמנטו קינגס, הוא חתם על חוזה לעונה אחת ביוטה. מת'יוז הציג יכולת טובה בעונתו הראשונה ב-NBA, ובמהלך העונה הוא אף קודם לחמישייה הפותחת של הקבוצה בעקבות טרייד ששלח את רוני ברואר לממפיס גריזליס.
קריירה ב-NBA > פורטלנד טרייל בלייזרס

ב-21 ביולי 2010 חתם מת'יוז על חוזה בפורטלנד טרייל בלייזרס לחמש עונות עבור 34 מיליון דולר. במהלך עונתו הראשונה בפורטלנד, השתלט מת'יוז על עמדת הקלע הפותח של הקבוצה בעקבות פציעות של כוכב הקבוצה ברנדון רוי. ב-7 בינואר 2011 קלע מת'יוז שיא קריירה של 36 נקודות במשחקם של הטרייל בלייזרס נגד מינסוטה טימברוולבס. מת'יוז לא החמיץ אף משחק ליגה עד ה-10 בדצמבר 2012, בעונתו הרביעית ב-NBA, אז נקטע רצף של 250 משחקים רצופים עקב פציעה בירך. בזכות חוסנו הפיזי ונכונותו לשחק למרות פציעות, דבק במת'יוז הכינוי 'איש הברזל' ('Iron Man'). ב-17 בינואר 2015 מת'יוז הפך לקלע השלשות המוביל בתולדות פורטלנד טרייל בלייזרס, כששבר את שיאו של טרי פורטר עם 773 קליעות לשלוש במדי הקבוצה. לקראת סוף עונת 2014/2015, ב-5 במרץ 2015, קרע מת'יוז את גיד האכילס ברגלו השמאלית והוא נאלץ להחמיץ את המשך העונה.
קריירה ב-NBA > דאלאס מאבריקס

ביולי 2015 עזב מת'יוז את פורטלנד וחתם על חוזה לארבע עונות בדאלאס מאבריקס. בדאלאס שיחק מת'יוז במשך שלוש וחצי עונות, כאשר בעונתו הראשונה העפילה הקבוצה לפלייאוף, אך הודחה בסיבוב הראשון.
קריירה ב-NBA > ניו יורק ניקס

באמצע עונת 2018/2019 הועבר מת'יוז בטרייד יחד עם דניס סמית', דיאנדרה ג'ורדן ושתי בחירות דראפט בסיבוב הראשון לניו יורק ניקס, תמורת קריסטפס פורזינגיס, קורטני לי, טריי ברק וטים הארדוויי. לאחר שני משחקים בלבד עם הניקס שוחרר מת'יוז מהקבוצה.
קריירה ב-NBA > אינדיאנה פייסרס

ב-10 בפברואר 2019 חתם על חוזה באינדיאנה פייסרס עד סיום העונה.
קריירה ב-NBA > מילווקי באקס

ב-12 ביולי 2019 חתם על חוזה לעונה אחת במילווקי באקס.
קריירה ב-NBA > לוס אנג'לס לייקרס

לקראת עונת 2020/2021 חתם על חוזה בלוס אנג'לס לייקרס, אלופת העונה הקודמת.
קריירה ב-NBA > חזרה למילווקי

ב-3 בדצמבר 2021 חזר למת'יוז למילווקי באקס.
סטטיסטיקות הקריירה > בעונה הסדירה של ה-NBA

| עונה | קבוצה | משחקים | חמישייה | דקות |  % מהשדה |  % משלוש |  % מהעונשין | ריבאונדים | אסיסטים | חטיפות | חסימות | נקודות |
| --- | --- | --- | --- | --- | --- | --- | --- | --- | --- | --- | --- | --- |
| 2009/2010 | יוטה | 82 | 48 | 24.7 | 0.483 | 0.382 | 0.829 | 2.3 | 1.5 | 0.8 | 0.2 | 9.4 |
| 2010/2011 | פורטלנד | 82 | 69 | 33.6 | 0.449 | 0.407 | 0.844 | 3.1 | 2.0 | 1.2 | 0.1 | 15.9 |
| 2011/2012 | פורטלנד | 66 | 53 | 33.8 | 0.412 | 0.383 | 0.860 | 3.4 | 1.7 | 1.5 | 0.2 | 13.7 |
| 2012/2013 | פורטלנד | 69 | 69 | 34.8 | 0.436 | 0.398 | 0.797 | 2.8 | 2.5 | 1.3 | 0.3 | 14.8 |
| 2013/2014 | פורטלנד | 82 | 82 | 33.9 | 0.441 | 0.393 | 0.837 | 3.5 | 2.4 | 0.9 | 0.2 | 16.4 |
| 2014/2015 | פורטלנד | 60 | 60 | 33.7 | 0.448 | 0.389 | 0.752 | 3.7 | 2.3 | 1.3 | 0.2 | 15.9 |
| 2015/2016 | דאלאס | 78 | 78 | 33.9 | 0.388 | 0.360 | 0.863 | 3.1 | 1.9 | 1.0 | 0.2 | 12.5 |
| 2016/2017 | דאלאס | 73 | 73 | 34.2 | 0.393 | 0.363 | 0.816 | 3.5 | 2.9 | 1.1 | 0.2 | 13.5 |
| 2017/2018 | דאלאס | 63 | 62 | 33.8 | 0.406 | 0.381 | 0.822 | 3.1 | 2.7 | 1.2 | 0.3 | 12.7 |
| 2018/2019 | דאלאס | 44 | 44 | 29.8 | 0.414 | 0.380 | 0.791 | 2.3 | 2.3 | 0.8 | 0.3 | 13.1 |
| 2018/2019 | ניו יורק | 2 | 1 | 27.0 | 0.211 | 0.200 | 0.800 | 1.5 | 2.5 | 0.5 | 0.5 | 7.0 |
| 2018/2019 | אינדיאנה | 23 | 23 | 31.5 | 0.386 | 0.369 | 0.854 | 2.8 | 2.4 | 0.9 | 0.2 | 10.9 |
| 2019/2020 | מילווקי | 67 | 67 | 24.4 | 0.396 | 0.364 | 0.765 | 2.5 | 1.4 | 0.6 | 0.1 | 7.4 |
| 2020/2021 | לייקרס | 58 | 10 | 19.5 | 0.353 | 0.335 | 0.854 | 1.6 | 0.9 | 0.7 | 0.3 | 4.8 |
| 2021/2022 | מילווקי | 49 | 14 | 20.4 | 0.395 | 0.338 | 0.786 | 1.9 | 0.7 | 0.5 | 0.2 | 5.1 |
| 2022/2023 | מילווקי | 52 | 0 | 15.8 | 0.363 | 0.315 | 0.857 | 2.2 | 0.7 | 0.4 | 0.3 | 3.4 |
| קריירה |  | 950 | 753 | 29.6 | 0.420 | 0.376 | 0.824 | 2.8 | 1.9 | 1.0 | 0.2 | 11.7 |
סטטיסטיקות הקריירה > בפלייאוף ה-NBA

| עונה | קבוצה | משחקים | חמישייה | דקות |  % מהשדה |  % משלוש |  % מהעונשין | ריבאונדים | אסיסטים | חטיפות | חסימות | נקודות |
| --- | --- | --- | --- | --- | --- | --- | --- | --- | --- | --- | --- | --- |
| 2009/2010 | יוטה | 10 | 10 | 37.1 | 0.386 | 0.357 | 0.813 | 4.4 | 1.7 | 1.8 | 0.5 | 13.2 |
| 2010/2011 | פורטלנד | 6 | 6 | 33.7 | 0.474 | 0.381 | 0.842 | 1.2 | 1.0 | 0.7 | 0.2 | 13.0 |
| 2013/2014 | פורטלנד | 11 | 11 | 38.7 | 0.412 | 0.324 | 0.813 | 3.9 | 1.3 | 1.3 | 0.5 | 14.5 |
| 2015/2016 | דאלאס | 5 | 5 | 34.6 | 0.333 | 0.286 | 0.789 | 3.6 | 1.2 | 1.2 | 0.0 | 13.0 |
| 2018/2019 | אינדיאנה | 4 | 4 | 29.8 | 0.300 | 0.333 | 1.000 | 2.5 | 2.0 | 0.8 | 0.3 | 7.0 |
| 2019/2020 | מילווקי | 10 | 10 | 24.6 | 0.421 | 0.395 | 0.700 | 1.8 | 0.9 | 0.9 | 0.4 | 7.2 |
| 2020/2021 | לייקרס | 6 | 1 | 18.3 | 0.303 | 0.280 | 1.000 | 1.7 | 0.3 | 0.3 | 0.0 | 5.5 |
| 2021/2022 | מילווקי | 12 | 12 | 28.8 | 0.391 | 0.400 | 0.667 | 3.1 | 1.2 | 0.8 | 0.3 | 6.2 |
| 2022/2023 | מילווקי | 2 | 0 | 20.5 | 0.444 | 0.571 | 0.000 | 1.5 | 0.5 | 1.0 | 0.5 | 6.0 |
| קריירה |  | 66 | 59 | 30.8 | 0.391 | 0.352 | 0.808 | 2.9 | 1.2 | 1.0 | 0.3 | 9.9 |
הערות שוליים

↑  רשימת הזוכים בתואר 'Mr. Basketball' של ויסקונסין
↑  'שלושת האמיגוס' באוניברסיטת מרקט
↑  ממוצעיו של מת'יוז במכללה, באתר DraftExpress.com
↑  רוני ברואר נשלח בטרייד לממפיס
↑  מת'יוז חתם בפורטלנד טרייל בלייזרס
↑  דו"ח המשחק של פורטלנד מול מינסוטה באתר Basketball-reference.com
↑  מת'יוז נפצע וקטע את רצף 250 המשחקים הרצופים
↑  מת'יוז הפך לשיאן השלשות של הטרייל בלייזרס
↑  מת'יוז קרע את גיד האכילס
↑  וייד נשאר במיאמי, לילארד ממשיך בפורטלנד, מתיוס עובר לדאלאס, באתר וואלה, 3 ביולי 2015
↑  פורזינגיס עבר לדאלאס תמורת ג'ורדן וסמית', באתר ערוץ הספורט, 1 בפברואר 2019
↑  הניקס משחררים את וסלי מת'יוז ואנס קאנטר, באתר ה-NBA,‏ 7 בפברואר 2019
↑  מת'יוז חותם על חוזה באינדיאנה, באתר הקבוצה, 10 בפברואר 2019
↑  מילווקי מצרפת את לופז ומת'יוז, באתר הקבוצה, 12 ביולי 2019
↑  מת'יוז חותם על חוזה בלייקרס, באתר הקבוצה, 22 בנובמבר 2020
חלבון מגיב C

חלבון מגיב C‏ (C-reactive protein או בקיצור CRP) הוא חלבון ממשפחת הפנטרקסינים, המיוצר בכבד ונמצא בפלזמת הדם. סבורים שהחלבון מסייע למערכת המשלים בהיצמדות לתאים זרים ופגועים ובתגובת מערכת החיסון למחלה.
בשלב חריף של דלקת, תאי דלקת שונים משחררים ציטוקינים (כגון IL-1, IL-6 ו TNF-α), שבהגיעם לכבד הם מגרים את תאיו לייצר חלבונים מגיבים שונים, ביניהם חלבון מגיב C.
ערכי חלבון מגיב C בבדיקת דם עולים בצורה משמעותית שעות ספורות לאחר התחלת דלקת ולכן משמשים כאינדיקטור לקיומם של מצבי דלקת שונים. מעקב אחרי ערכי החלבון מאפשר זיהוי של התקדמות מחלה או של יעילות הטיפול בה.
בדיקת CRP נעשית למעשה כבדיקת דם כימית. הערכים הנורמליים של CRP בדם הם ערכים אשר נמוכים מ3mg/L. ערכים גבוהים בבדיקת CRP לא מאפשרים זיהוי מחלה ספציפית אלא משמשים כמדד כללי לנוכחות דלקת. במקרים מסוימים מסייעת הבדיקה להבחנה בין מחלה הנגרמת על ידי נגיף למחלה הנגרמת על ידי חיידק, וכך מסייעת בהחלטה על נחיצות טיפול אנטיביוטי.
ראו גם

שקיעת דם
שיטות חלבונים
הערות שוליים

1 2 3  GRCh38: Ensembl גרסה 89: ENSG00000132693 - Ensembl, מאי 2017
1 2 3  GRCm38: Ensembl גרסה 89: ENSMUSG00000037942 - Ensembl, מאי 2017
↑  "Human PubMed Reference:".
↑  "Mouse PubMed Reference:".
↑  אלון נבט, חבצלת ירדן-בילבסקי, שי אשכנזי, גילת לבני, C-Reactive protein levels in children with primary herpetic gingivostomatitis., Isr Med Assoc J. 2014 Nov;16(11):700-2.
| --- | --- |
בקרת זהויות :  NLI: 987007293774005171  BnF: cb12269434m (data)  LCCN: sh85018543
חורבת אל-ח'שה

חורבת אל ח'שה (דרדרה) היא אתר ארכאולוגי בעמק נחל משושים שברמת הגולן, בה נתגלו שרידי יישוב יהודי ומבנה בית כנסת. החורבה נמצאת צפונית לצומת יהודייה, ועובר בה שביל מסומן ירוק המוביל לבריכת המשושים.
מחקר

שטח החורבה נחלק לשניים, כאשר במדרון הצפוני של העמק נתגלו בתים מודרניים של כפר ערבי שעשו שימוש באבני החורבה. בקצה הדרומי, על גבי שרידי יישוב קדום נבנו בתים שעשו גם כן שימוש משני באבני החורבה. בקצה החורבה נחשף מבנה בנוי אבני גזית. מבנה זה זוהה על ידי החוקרים כבית הכנסת של היישוב הקדום.
ארכאולוגיה

באתר נתגלו שרידי כפר מודרני שנבנה בסמוך ועל חורבות יישוב יהודי קדום, מתקופת התלמוד. בקצה המזרחי של היישוב הקדום נחשף בית הכנסת הקדום, הבנוי אבני גזית. אבנים מעוטרות נתגלו בבנייה משנית ובשטח החורבה. כמו כן נמצאו שרידי המעידים של קיומו של בית בד. מצפון מזרח לחורבה נחשף בית קברות.
ממצאים

הממצאים השונים שנתגלו בשטח חורבת אל ח'שה, מעידים על אופיו היהודי של היישוב ועל קיומו של בית כנסת במקום. השרידים שנתגלו תואמים בתי כנסת אחרים שנתגלו בגולן וכוללים: שרידי עמודים וכותרות, אבנים מעוטרות בורדות, שרידי משקופים, אבני אומנה ושבר כרכוב. בנוסף נתגלו אבני כבישה, אגני ריסוק, מצע כבישה, משקולת לקורה של בית בד, המעידים על קיומם של מספר בתי בד. בודדה נמצאה בשימוש משני בקיר אחד הבתים, כמו גם אגני אבן ושכב ריחיים של חמור.
הערות שוליים

1 2 3 4  בן אפרים יגאל, הרטל משה, אפשטין קלר, אורמן דן, מעוז אורי צבי, בר נור רן, אילן צבי, בן דוד חיים, בן-עמי דודי, סקר רמת הגולן, באתר survey.antiquities.org.il
יהושע השל שפירא

רבי יהושע השל שפירא (? - תרס"ח, 1908) היה רבן של שאקי ושצ'וצ'ין ונשיא כולל סובאלק-לומז'ה.
ביוגרפיה

נולד באוגוסטוב שבפרוסיה,  לרב דוב בר שפירא. אחיו הגדול היה רב העיר אוגוסטוב (ולימים רבה של מזריטש) רבי ישראל איסר שפירא (מזריטש).
למד אצל רבי משה יהודה ליב זילברברג מקוטנה, מחבר "זית רענן". נישא לבתו של רבי ליפא חיים הכהן אב"ד זמברובה (תקופה קצרה שימש גם אב"ד לומז'ה), נשיא כולל לומז'ה-סובאלק.
לאחר נישואיו התמנה הרב שפירא כרבה של שאקי. בשנות ה-60 של המאה ה-19 התמנה כרבה של שצ'וצ'ין, וכיהן בתפקידו כארבעים שנה עד פטירתו. חידושי תורתו מופיעים בספרי אחיו וחכמים נוספים.
בשנת 1882, לאחר פטירת חמיו רבי ליפא חיים הכהן, התמנה תחתיו כנשיא כולל לומז'ה-סובאלק, שתמך בתושבי ירושלים. היה ידידו של רבי יהושע לייב דיסקין מירושלים. בניגוד לאחיו, התנגד לתנועת חיבת ציון.
הרב שפירא הוא אחד הרבנים שנתנו הסכמה על הספר "ליקוטי הלכות" של החפץ חיים.
משפחתו

גיסו, חתן נוסף של רבי ליפא חיים הכהן, רבי דוב מנחם רגנשברג כיהן כרבה של זמברובה קרוב ל 60 שנה עד למלחמת העולם השנייה, נספה בשואה.
חתנו של הרב שפירא הוא רבי יצחק מרדכי קלפפיש. בנו של רבי יצחק מרדכי, הרב אהרן יעקב קלפפיש, נישא לבתו של רבי דוב מנחם רגנשברג. הרב אהרן יעקב קלפפיש הביא מתורתו של סבו הרב שפירא בספרו "מנחת אהרן".
טרקלין נייד

טרקלין נייד (באנגלית: Mobile Lounge) הוא כלי רכב בשדה תעופה, המשמש להעברת נוסעים בין שערי עלייה למטוס לבין מטוסים.
הרכב הוא למעשה אוטובוס - קרון ובו מושבים לעד כמאה נוסעים, המותקן על גבי שלדה ממונעת. תחת הקרון מותקן מנגנון המאפשר להגביה או להנמיך אותו, באופן שניתן להביא את גובה רצפת הקרון לגובה מפלס שער היציאה או פתח המטוס. באופן זה, ובשונה מבאוטובוס, הנוסעים בטרקלין אינם נדרשים לשימוש במדרגות לצורך מעבר אל הקרון או ממנו. בחלק מדגמי הטרקלין מותקן תא נהג בשני קצותיו לשימוש לפי הצורך.
הטרקלין הנייד פותח בשנות החמישים על ידי חברת קרייזלר בשיתוף עם חברת באד (Budd), במחשבה להשתמש בו לצורך עלייה למטוסים כמו גם לשם העברת נוסעים בין טרמינלים בשדות תעופה. השימוש בו שולב בתכנון הטרמינל הראשי בנמל התעופה הבינלאומי וושינגטון דאלס על ידי האדריכל אירו סארינן. הטרקלין היה מצוי בשימוש נרחב גם בנמל התעופה שארל דה גול שליד פריז ובנמל התעופה הבינלאומי מונטריאול-פייר אליוט טרודו.
פיתוח גשר העלייה למטוס והרכבות הפנימיות, המובילות נוסעים בין הטרמינלים, דחקו את רגליו של הטרקלין הנייד. כיום הוא מצוי בשימוש במספר מוגבל של שדות תעופה. נמל התעופה דאלס ונמל התעופה במונטריאול מוסיפים להשתמש בו, אך בהיקף מצומצם יותר.
בתחילת עידן מעבורות החלל השתמשה נאס"א בטרקלין הנייד בבסיסיה במרכז החלל קנדי ובבסיס חיל האוויר אדוארדס על מנת להסיע אסטרונאוטים בין בניין המוצא לבין המעבורות לקראת המראה ובכיוון ההפוך לאחר נחיתתם.
טרקלין נייד מעמיס נוסעים מטרמינל בנמל התעופה הבינלאומי דאלאס/פורט וורת'
דגם מאוחר של טרקלין נייד בנמל התעופה הבינלאומי דאלאס/פורט וורת'
טרקלין נייד בנמל התעופה הבינלאומי של מקסיקו סיטי
הערות שוליים

↑  בדגמים מוקדמים של הטרקלין הותקנו בקצותיו רמפות ניידות, שגישרו בין רצפת הקרון פתחי שערי היציאה והמטוסים.
| תעופה אזרחית  • תעופה • תעופה צבאית |
| --- | --- | --- |
| ארגוניםבין-לאומיים | הארגון הבין-לאומי לתעופה אזרחית • יאט"א |  לוח טיסות יוצאות מטוסי KLM |
| נמל תעופה | טרמינל • עלייה למטוס • שער עלייה למטוס • גשר עלייה למטוס • מדרגות ניידות • טרקלין נייד • קרוסלת מטען • הנחיית כלי טיס על הקרקע • שירותי קרקע למטוס נוסעים • מִנחת |  לוח טיסות יוצאות מטוסי KLM |
| חברת תעופה | חברת דגל • חברה לטיסות חסך • חברה לטיסות שכר • מועדון הנוסע המתמיד • בסיס פעולה מרכזי • רשימת חברות תעופה |  לוח טיסות יוצאות מטוסי KLM |
| ברית חברותתעופה | סטאר אלייאנס • Oneworld • סקייטים • התאחדות חברות התעופה הערביות • קבוצת TUI • ונילה אליינס • LATAM |  לוח טיסות יוצאות מטוסי KLM |
| כרטוס | כרטיס טיסה • כרטיס טיסה אלקטרוני • בידוק ביטחוני • כרטיס עלייה למטוס • עמדה אחודה לבידוק עצמי • כרטיס מסביב לעולם • רישום לטיסה • מחלקת טיסה • שותפות קוד • היטל דלק |  לוח טיסות יוצאות מטוסי KLM |
| מטוס נוסעים | עלייה למטוס • הסעה • צוות אוויר • טייס • טייס אוטומטי • מהנדס טיסה • דייל אוויר • ארוחת טיסה • קופסה שחורה • בידור בטיסה • מושב מטוס • בטיחות בטיסה • רשימת מטוסי נוסעים |  לוח טיסות יוצאות מטוסי KLM |
| בקרה | פיקוח טיסה • אזור בקרה מרחבית • מרחב פיקוח תעופתי • נתיב אווירי • מגדל פיקוח |  לוח טיסות יוצאות מטוסי KLM |
| כללי | תעופה כללית • הסכם שמיים פתוחים |  לוח טיסות יוצאות מטוסי KLM |
טרקשוור

| --- | --- |

 מדינה:  נפאל נפאל
 פרובינציה:  בגמטי
 תאריך ייסוד:  דצמבר 2014 
 שטח:  34.9 קמ"ר
 קואורדינטות:  27°46′00″N 85°18′00″E﻿ / ﻿27.76666667°N 85.3°E﻿ / 27.76666667; 85.3 
  מפת מיקום  מפה מפורטת   (למפת נפאל מוגדלת) קטמנדו לליטפור פוקהרה דהאנגדי נפאלגאנג' בוטוואל דהאראן בירגאנג' ג'נקפור אוורסט הרפובליקה העממית של סין  הודוטרקשוור(למפת נפאל רגילה) קטמנדו לליטפור פוקהרה דהאנגדי נפאלגאנג' בוטוואל דהאראן בירגאנג' ג'נקפור אוורסט הרפובליקה העממית של סין  הודוטרקשוור(למפת בגמטי רגילה) קטמנדו בהרטפור הטאודה בהקטפור סין הודו לומ. גנדאקי מאדש מס' 1טרקשוור(למפת בגמטי מוגדלת) קטמנדו בהרטפור הטאודה בהקטפור סין הודו לומביני גנדאקי מאדש מס' 1טרקשוור  he tabBackground:;tabBorder:#aaa;defaultTab:0;
 
טרקשוור (בנפאלית: तारकेश्वर नगरपालिका) היא עיר במחוז קטמנדו שבנפאל שהוקמה ב-2 בדצמבר 2014 על ידי מיזוג ממספר רשויות מקומיות.
מבחינה דתית,, 83.3% מהתושבים הם הינדים, 12.6% בודהיסטים, 3.3% נוצרים, 0.3% מוסלמים, 0.3% קיראטי ו-0.1% אחרים.
במפקד האוכלוסין משנת 2011, 82.6% מהתושבים יודעים קרוא וכתוב, 1.6% יודעים רק לקרוא ו-15.8% לא יודעים לא לקרוא ולא לכתוב.
בשנת 2021, אוכלוסיית העיר גדלה ל-151,479 תושבים. כ-99.7% מהתושבים היו אזרחים נפאלים ואחוז האוריינות עלה ל-87.8%.
הערות שוליים

↑  "Govt announces 61 municipalities". The Kathmandu Post. 3 בדצמבר 2014. נבדק ב-2 בדצמבר 2014. {{cite news}}:  (עזרה)
↑  "Govt creates 61 new municipalities". República. 3 בדצמבר 2014. נבדק ב-2 בדצמבר 2014. {{cite news}}:  (עזרה)
↑   NepalMap Religion
↑   NepalMap Literacy
↑  "Tarakeshwar (Municipality, Nepal) - Population Statistics, Charts, Map and Location". www.citypopulation.de. נבדק ב-2024-02-09.
חורבת אשון

| --- | --- |

מקווה טהרה בחורבת אשון
 היסטוריה
 תקופות:  תקופה ההלניסטית התקופה החשמונאית התקופה הרומית  
 אתר ארכאולוגי
 מצב:  חורבה
 גישה לציבור:  כן
 מיקום
 מיקום:  שפלת יהודה
 קואורדינטות:  31°54′15″N 34°59′03″E﻿ / ﻿31.904166666667°N 34.984194444444°E﻿ / 31.904166666667; 34.984194444444
  (למפת גוש דן מוגדלת) חורבת אשון(למפת גוש דן רגילה) חורבת אשון(למפת ישראל רגילה) ירושלים תל אביב חיפה ראשון לציון אשדוד באר שבע נתניה אילת קריית שמונה בית שאן קצרין טבריה עפולה חדרה נהריה עכו כרמיאל אשקלון מצפה רמון  ערד עזה יריחו ירדן סוריה לבנון סיני (מצרים) הים התיכון נצרת לוד רהט הים האדום חורבת אשון(למפת ישראל מוגדלת) ירושלים תל אביב חיפה ראשון לציון אשדוד באר שבע נתניה אילת קריית שמונה בית שאן קצרין טבריה עפולה חדרה נהריה עכו כרמיאל אשקלון מצפה רמון  ערד עזה יריחו ירדן סוריה לבנון סיני (מצרים) הים התיכון נצרת לוד רהט הים האדום חורבת אשון
 
חורבת אשון היא אתר ארכאולוגי בו נמצאו שרידי יישוב יהודי מתקופת בית שני. החורבה נמצאת על גבעה בגובה 233 מטר מעל פני הים, בלב שכונת מורשת במודיעין, ממערב לגבעת בלפוריה, צפונית לנחל ענבה ובסמיכות לשכונות אבני חן ונופים.